**Épületfelújítás Konferencia – 2013**

**MÉK**: konferencia 2 pont, épületlátogatás 0,5 pont (2013/211)

**MMK**: 2 pont (01/2013/0134)

Az előző évek sikeres konferenciái után a **Magyar Építéstechnika 4. alkalommal** rendezi meg az **„Épületfelújítás Konferenciát"**, melynek ezúttal **szakmai támogató partnere** a **BME Épület-szerkezettani Tanszéke**.

A konferenciák az épületek felújítását, rekonstrukcióját járják körül minden alkalommal más-más témára, részterületre helyezve a hangsúlyt. Az Európai Parlament és Tanács 2010-ben hirdette ki „Az épületek energiahatékonyságáról – Energy Performance of Buildings Directive (EPBD)" szóló **2010/31/EU számú irányelv**et, mely szerint 2021-re minden új építésű épületet közel nulla energiafelhasználású és CO2 kibocsátású épületként kell megvalósítani, ráadásul a hatóságok által használt illetve a tulajdonukban lévő épületek esetén ezen elveknek már két évvel korábban érvényesülniük kell. Az ehhez kapcsolódó nemzeti követelmények (U - értékek) 2013 áprilisában a **1246/2013. (IV. 30.) kormány határozat**ban jelentek meg, melyeket Magyarországon középületekben 2015. január 1-től, míg minden más épületben 2018. január 1-től kell alkalmazni.

Bár a felújításokra ugyanazon követelmények sokszor csak korlátozottan alkalmazhatók, az energiafelhasználás és a CO2 kibocsátás csökkentése érdekében az elkövetkező időszak kiemelkedő feladata a hazai épületállomány, köztük a középületek és a nagyobb, többlakásos lakóépületek energia-hatékony felújítása.

**A 2013-as évi konferencia célja a jogi környezet, a finanszírozási, támogatási lehetőségek, az elmúlt évek tapasztalatainak, valamint a legújabb módszerek ismertetésével az érintett szakemberek hiteles tájékoztatása.**

Részvételi díj:

|  |  |
| --- | --- |
| Szeptember 10-ig jelentkezők esetén: | **10.000 Ft + Áfa** |
| Szeptember 10.-e után jelentkezőknek: | **15.000 Ft + Áfa** |

**A részvételi díj tartalmazza a részvétel és a vendéglátás költségeit, valamint egy ingyenes, 3 hónapos Magyar Építéstechnika előfizetést is.**

**További információ:** Kulcsár Ilka Tel./Fax: (+36-1) 239-1982, E-mail: [kulcsari@magyarepitestechnika.hu](mailto:kulcsari@magyarepitestechnika.hu)

**Ide kattintva letölthető a konferencia részletes felhívó levele:**

<http://www.magyarepitestechnika.hu/index.php/konferenciak/epueletfelujitas-konferencia-2013>